|  |
| --- |
| ***Meddle***  Studioalbum av Pink Floyd |
|  |
| **Språk** | engelsk |
| **Utgjeve** | 31. oktober 1971 |
| **Innspelt** | Januar–august 1971 |
| **Studio** | AIR Studios, Abbey Road Studios og Morgan Studios (London) |
| **Sjanger** | Progressiv rock |
| **Lengd** | 46:48 |
| **Selskap** | * Harvest
* Capitol
 |
| **Produsent** | Pink Floyd |
|
| Pink Floyd-kronologi  |
| *Atom Heart Mother*(1970) | *Meddle* | *Obscured by Clouds*(1972)
 
 |
|  |
| Singlar frå *Meddle* |
| 1. «One of These Days» / «Fearless»Utgjeve: 29. november 1971
 |

***Meddle*** er det sjette studioalbumet til den engelske rockegruppa Pink Floyd, gjeve ut 31. oktober 1971 på Harvest Records. Det vart spelt inn mellom turneane til bandet, frå januar til august 1971. Albumet vart spelt inn fleire stader kring London, mellom anna Abbey Road Studios og Morgan Studios.

Gruppa hadde ikkje songar å arbeide med eller noko klår idé om kva retning dei skulle ta, så gruppa sette i gang med ei rekkje eksperiment som til slutt enda opp å inspirere dei til å lage «Echoes». Sjølv om dei seinare albuma til bandet vart samla kring eit eins tema med tekstar skrivne av Roger Waters, var *Meddle* eit gruppesamarbeid med tekstbidrag frå kvart medlem, og det vert rekna som eit overgangsalbum mellom den Syd Barrett-påverka gruppa frå seint i 1960-åra og Pink Floyd i 1970-åra. Plateomslaget er eit øyre under vatn. Som med fleire av dei tidlegare albuma designa av Hipgnosis, var ikkje Storm Thorgerson nøgd med resultatet. 

Albumet fekk god kritikk av musikkritikarane då det kom ut og selde godt i Storbritannia, men dårleg marknadsføring i USA gjorde at salstala var dårlege der då det kom ut.

Innspeling
----------

John Leckie var lydteknikar og produsent.
Etter å ha spelt ei rekkje konsertar i Amerika og England for å marknadsføre *Atom Heart Mother* sette Pink Floyd i gang arbeidet med nytt materiale i Abbey Road Studios i London tidleg i 1971. På den tida hadde Abbey Road berre ein åttesporsopptakar og bandet meinte at dette ikkje var nok for dei stadig aukande tekniske krava prosjekta deira hadde. Dei overførte dei beste forsøka sine, inkludert opninga av det som vart «Echoes», til 16-sporslydband ved mindre studio i London (nemleg AIR og Morgan i West Hampstead) og fortsette arbeidet med det meir avanserte innspelingsutstyret. Lydteknikaren John Leckie og Peter Bown tok opp det meste av Abbey Road- og AIR-innspelingane, medan det mindre arbeidet som vart gjort i Morgan, vart handsama av Rob Black og Roger Quested.

Bandet mangla eit sentralt tema for prosjektet og brukte fleire eksperimentelle metodar i eit forsøk på å få i gang den kreative prosessen. Eit eksperiment involverte at bandet spelte på kvar sine spor, utan referanse til det dei andre bandmedlemmane gjorde. Tempoet var heilt tilfeldig medan bandet leika seg med avtalte akkordstrukturar og stemningar som «første to minutta romantisk, neste to livlege». Kvar innspelte del fekk namn, men prosessen førte ikkje fram. Etter fleire veker hadde dei ikkje klar ein einaste song.

Lecik hadde arbeidd på album som George Harrison sitt *All Things Must Pass* og Ringo Starr sitt *Sentimental Journey*, og var tilsett som lydbandoperatør på *Meddle*, dels fordi han hadde ein tendens til å arbeide til seint på natt. Han sa at Pink Floyd-innspelingane gjerne byrja om ettermiddagen og slutta tidleg på morgonen, og «i løpet av den tida vart det ikkje gjort noko som helst. Det var ikkje noko kontakt med plateselskapet, utanom at kontakten deira i selskapet av og til dukka opp med eit par vinflasker og nokre jointar.» Bandet brukte visstnok lang tid på å arbeide med enkle lydar, eller eit særskild gitarriff. Dei brukte òg fleire dagar i AIR i eit forsøk på å skape musikk med forskjellige hushaldningsting, ein idé dei gjekk attende til mellom *The Dark Side of the Moon* og *Wish You Were Here*.

Etter desse tidlege eksperimenta - som vart kalla *Nothings* – utvikla bandet *Son of Nothings*, som vart følgd opp av *Return of the Son of Nothings* – arbeidstittelen på det nye albumet. Ein av desse tidlege eksperimenta var å bruke pianoet til Richard Wright. Wright hadde sendt ein enkel tone gjennom ein Leslie-høgtalar, og skapt eit ubåtliknande ping. Bandet prøvde å gjenskape denne lyden i studioet, men klarte det ikkje, så demoversjonen vart nytta på det som sidan vart «Echoes», og miksa i AIR Studios. Kombinert med gitaren til David Gilmour, klarte bandet å utvikle sporet vidare, og eksperimenterte med tilfeldige lydeffektar (som å plugge gitaren til Gilmour inn i ein wah-wah pedal bakfram, ein effekt dei hadde nytta på konsertar i 1970 i den instrumentale delen av «Embryo». Dette skapte ein måseskrik-liknande lyd. I motsetnad til *Atom Heart Mother*, gjorde dei ekstra lydspora dei no hadde tilgjengeleg at dei kunne skape sporet i fleire stadium, i staden for å spele det inn i eitt enkelt opptak. Det endelege, 23 minuttar lange stykke tok til slutt opp heile side to av albumet.

*Meddle* vart spelt inn innimellom konsertane til bandet, så produksjonen vart spreidd over ei ganske lang tid. Bandet var i studio første halvdel av april 1971, men andre halvdelen spelte dei i Doncaster og Norwich før dei kom attende i studio i slutten av månaden. I mai var dei både i studio i Abbey Road, og dreiv øvingar og heldt konsertar i London, Lancaster, Stirling, Edinburgh, Glasgow og Nottingham. I juni og juli spelte dei hovudsakleg i Europa. I august reiste dei heilt til Australia og Asia, i september spelte dei i Europa og i oktober og november i USA. I same perioden produserte gruppa òg *Relics*, ei samleplate med den tidlege musikken til Pink Floyd. Ein kvadrofonisk miks av albumet vart førebudd i Command Studios den 21. og 26. september, men har aldri blitt utgjeven.. I 2016 vart nye stereo- og 5.1-miksar av albumet gjeven ut som løynde spor på blueray-plata i Reverberation-delen av plateboksen The Early Years.

Komposisjon
-----------

Sjølv om songane har forskjellige stemningar, er *Meddle* generelt rekna å vere meir samanhengande enn føregangaren *Atom Heart Mother* frå 1970.

### One of These Days

*For meir om dette emnet, sjå One of These Days.*
«One of These Days» vart utvikla kring ei ostinato-basslinje skapt av Roger Waters med å sende signalet gjennom ein Binson Echorec. Basslinja vart framført av Waters og Gilmour på to bassgitar, ein med gamle strenger. Trommeslagaren Nick Mason roper «One of these days I'm going to cut you into little pieces» med forvrengd stemme. Denne effekten fekk dei til ved å la lydbandet gå dobbelt så raskt og så sei linja i falsett, som dei så spelte av med normal snøggleik på lydbandet.

### A Pillow of Winds

Vinden frå slutten av «One of These Days» glir gradvis over i dette sporet, ei dempa og akustisk vise. Songen er ein av få rolege, akustiske kjærleikssongar i katalogen til Pink Floyd. Gilmour skreiv musikken, medan Waters skreiv teksten. Songen har ingen trommer, berre ein svak cymbal i andre halvdel av songen. 

I følgje Nick Mason kjem tittelen av eit sett med mogelege kort ein kan ha på handa i spelet Mahjong, som Mason, Waters og konene deira spelte medan dei var i Sør-Frankrike.

### Fearless

Songen har eit langsamt tempo og ein akustisk gitar gjev ein viss likskap til andre spor på albumet. Roger Waters laga det stigande riffet på gitaren sin med ei open G-stemming, som han lærte av Syd Barrett. Det verkar som om Barrett òg vert sunge om i teksten. Waters spelar både riffet og andre rytmegitardelar på denne songen, sjølv om han vanlegvis berre spelte bass.

I slutten av songen kan ein høyre tilhengjarar av Liverpool, frå The Kop, som syng «You'll Never Walk Alone» oppå musikken av Pink Floyd. Denne songen av Rodgers og Hammerstein vart ein hymne for Liverpool etter at Gerry and the Pacemakers hadde hatt ein nummer ein-hit med deira innspeling. Fansen roper «Liverpool!» heilt på slutten av songen.

Tittelen på songen er eit engelsk slanguttrykk frå fotball som tyder «særs bra», og som vart ein klisje internt i bandet under turneane deira.

### San Tropez

Songen er ein livleg jazzaktig popsong med ei sydlandsk kjensle, inkludert ein kort slidegitarsolo av Gilmour og ein lengre pianosolo av Wright. I motsetnad til dei andre spora på *Meddle* vart songen skriven av Waters aleine og ikkje som eit samarbeid.

Albumet er laust basert på livet til Pink Floyd på denne tida. Heile bandet reiste til San Tropez i lag med kjærastane sine på den tida og hadde ei fredeleg tid, som ein kjenner igjen både i stemninga i songen og tittelen. 

### Seamus

Songen er skrive av heile bandet ein dag i 1971 då dei fann ut at hunden til Steve Marriott, Seamus (som Gilmour passa på den tida) kunne gøy i harmoni med musikken. Dei spela raskt inn ein tolvtaktsblues, som hunden kunne «syngje» til, og Gilmour la seinare på litt ekstra instrument og eit lite vers. Ein kan òg høyre litt tale spreidd rundt i songen. Om lag eit minutt ut i songen kan ein høyre nokon frå bandet som seier noko som liknar «it's better than last time» eller «very theatrical». I følgje The Pink Floyd Encyclopedia av Vernon Fitch er det «Here is the real dog», som vert sagt. 

Ein del Pink Floyd-fans har uttrykt misnøye med «Seamus» og meiner det er eit sjeldant tilfelle av dårleg låtskriving. Dette var derimot ein del av humoren til bandet, og viser bluesrøtene deira, som sjeldan vart vist på offisielle innspelingar. 

Pink Floyd spelte berre denne songen ein gong, og det var på *Live at Pompeii* under namnet «Mademoiselle Nobs». For å gjenskape songen spelte Gilmour munnspel, medan Waters spelte gitar. Bandet hadde lyst å ha med denne songen, og bad regissør Maben om å finne ein hund som kunne ta Seamus sin plass. Dei gjorde innspelinga i les Studios de Boulogne i Paris våren 1972. Ein afghansk mynde kalla Nobs, som høyrde til Madonna Bouglione (dottera til ein sirkusdirektør kalla Joseph Bouglione), vart henta til studio. Ein kan òg høyre ein bass på innspelinga, men denne vart truleg lagt på seinare. 

### Echoes

*For meir om dette emnet, sjå Echoes av Pink Floyd.*
Den siste songen på albumet er den 23 minuttar lange «Echoes». Han vart først framført under tittelen «Return of the Son of Nothing» den 22. april 1971 i Norwich, og bandet brukte kring eit halvt år på songen i tre forskjellige studio (Morgan, AIR and Abbey Road). Sporet opnar med Wright sitt «ping». Det meste av «Echoes» vart spelt inn i Air Studios, og var fullført i juli 1971. I bakgrunnen av sporet kan ein høyre ein Shepard-tone. «Echoes» har òg gjeve namn til samlealbumet *Echoes: The Best of Pink Floyd*, der det finst ein kraftig nedkorta versjon. På samlinga vart leire klipp frå songen nytta og lengda er skoren ned til sju minuttar. Somme av materialet som vart skriven under innspelinga av *Meddle* vart ikkje nytta, men ein song vart sidan til «Brain Damage» på *The Dark Side of the Moon*.

Innpakking
----------

Tittelen på albumet, *Meddle*, er eit ordspel på medalje, eller *medal* på engelsk og det å blande seg inn. Storm Thorgerson frå designgruppa Hipgnosis føreslo opphavleg å bruke eit nærbilete av anus på ein bavian som bilete på omslaget. Bandet gjekk ikkje med på det og sa til han på telefon frå Japan at dei heller ville ha «eit øyre under vatn». Biletet på omslaget vart teken av Bob Dowling. Biletet syner eit øyre, der dei små bølgjene på vatnet skal representere lydbølgjer. Thorgerson sa seinare at han var misnøgd med albumet og hevda det var det han likte minst av Pink Floyd sine omslag: «Eg syns *Meddle* er eit mykje betre album enn plateomslaget». Kollegaen til Thorgerson, Aubrey Powell var samd og sa: «*Meddle* var eit rot. Eg hata det omslaget. Eg syns ikkje me rettferdiggjorde dei med det coveret i det heile. Det er halvhjarta.» Biletet av bandet på innsida av albumet var siste gongen dei var avbilda på eit omslag før *A Momentary Lapse of Reason* i 1987.

Utgjeving og mottaking
----------------------

*Meddle* kom ut 31. oktober 1971 i USA og 13. november i Sotrbritannia. *Meddle* vart seinare gjeven ut på ein ommastra LP av Mobile Fidelity Sound Lab, og i april 1989 på gull-CD-formatet deira «Ultradisc». Albumet var inkludert i plateboksen *Shine On* den 2. november 1992.

Sjølv om det nådde tredjeplassen på albumlista i Storbritannia, førte mangel på marknadsføring til dårlege salstal i USA og det nådde berre 70. plassen der. «Pink Floyd hadde mange fans i Storbritannia og store delar av Europa», sa Rupert Perry, som då var sjef for A&R hos Capitol. «Men dei måtte bli større i USA, der dei berre gjorde 200 000 album. Dei var ein album-artist - ingen singlar - og det var dårlege nyhende for oss. Dei hadde særs høg kredibilitetsfaktor, men mangla salstala.»

Den 29. november 1971 vart «One of These Days» gjeven ut på 7"-singel i USA med «Fearless» som B-side. «One of These Days» og «Echoes» vart begge framførte på *Live At Pompeii* (den siste i to delar) og på BBC-programmet *In Concert* i 1971. *Meddle* selde seinare til gullplate i USA den 29. oktober 1973 og hadde i mars 1994 seld til dobbel platina.

### Mottaking

*Meddle* fekk generelt gode meldingar då det kom ut. Jean-Charles Costa i *Rolling Stone* skreiv: «*Meddle* stadfestar ikkje berre sologitaristen David Gilmour som ei gryande, skapande kraft i gruppa, men syner med kraft og nøyaktigheit at gruppa er i ferd med å vokse igjen», og *NME* kalla det «eit eksepsjonelt bra album». Steve Peterson i *Hit Parader* kalla «Fearless» den beste songen på albumet og skreiv «Dette er nøydd til å vere det beste albumet deira til no.» Ed Kelleher i *Circus* kalla det «nok eit meisterverk av ei meisterleg gruppe», og skreiv at «Fearless» var «fascinerande» og hylla «Echoes» som «eit tonedikt som gjev alle dei fire medlemmane mykje tid til å tøye musklane sine». *Melody Maker* var derimot meir reservert og skildra det som «filmmusikken til ein ikkje-eksisterande film».

I *Christgau's Record Guide: Rock Albums of the Seventies* (1981) sa Robert Christgau at *Meddle* var ei ganske god utvikling frå dei tidlegare albuma deira og bestod av folkesongar med unike melodiar. Han kritiserte derimot teksten på «A Pillow of Winds»: «Ordet 'behold' bør aldri kome gjennom filteret deira igjen». I kritikken hans av «Echoes» meinte han at teksten etterlikna «Across the Universe» av The Beatles, med over 23 minuttar med musikk som flyt med ei «tidlaus ro» på liknande vis som «Interstellar Overdrive». Daryl Easlea frå BBC meinte det var ein liknande, men meir konsistent og melodirik versjon av *Atom Heart Mother* med «Echoes» som høgdepunkt, som han skreiv «dominerer heile verket» og er «alt som er rett med progressiv rock; engasjerande, intelligent og uimotståeleg». I *The New Rolling Stone Album Guide* (2004) sa Rob Sheffield at «Echoes» synte Pink Floyd å vere i større utvikling enn tidlegare. AllMusic-skribenten Stephen Thomas Erlewine kalla *Meddle* det beste albumet deira i overgangsåra fram til *The Dark Side of the Moon* sidan det «bruker mesteparten av tida på lydmessige teksturar og lange komposisjonar, mest merkbart på den episke avslutningssongen 'Echoes'». Han skreiv om ein «uniform tone», men ingen song struktur, og skreiv at albumet var viktig i katalogen til gruppa: «Pink Floyd var ikkje noko mindre enn meistrar innan tekstur og *Meddle* er ei av dei beste reisene deira inn i små detaljar, som peikar fram mot den avmålte briljansen på *Dark Side of the Moon* og heile Roger Waters-perioden.»

Innhald
-------

Side ein| Nr. | Tittel | Låtskrivar(ar) | Solovokal | Lengd |
| --- | --- | --- | --- | --- |
| 1. | «One of These Days» | 
* Gilmour
* Waters
* Wright
* Mason

 | *instrumental* | 5:57 |
| 2. | «A Pillow of Winds» | 
* Gilmour
* Waters

 | Gilmour | 5:13 |
| 3. | «Fearless» (inkludert «You'll Never Walk Alone») | 
* Gilmour
* Waters

 (inkludert Rodgers, Hammerstein II) | Gilmour | 6:08 |
| 4. | «San Tropez» | Waters | Waters | 3:44 |
| 5. | «Seamus» | 
* Gilmour
* Waters
* Wright
* Mason

 | Gilmour | 2:15 |
| **Total lengd:** | **23:17** |

Side to| Nr. | Tittel | Låtskrivar(ar) | Solovokal | Lengd |
| --- | --- | --- | --- | --- |
| 1. | «Echoes» | 
* Wright
* Gilmour
* Waters
* Mason

 | Gilmour og Wright | 23:31 |
| **Total lengd:** | **23:31** |

Medverkande
-----------

Frå plateomslaget.

Pink Floyd
* David Gilmour – Gitar, solovokal, harmonivokal på «Fearless», bass (i lag med Waters) på «One of These Days», munnspel på «Seamus»
* Roger Waters – bass, akustisk gitar og solovokal på «San Tropez»
* Nick Mason – trommer, perkusjon, talt linje i «One of These Days»
* Rick Wright – Hammondorgel, Farfisaorgel, piano, felles solovokal på «Echoes», EMS VCS 3 på «One of These Days»

Andre medverkande
* Rob Black – lydteknikar (Morgan Studio)
* Peter Bown – lydteknikar (Air and EMI Studios)
* Peter Curzon – design på ommastra utgåve
* Bob Dowling – bilete på utsida av omslaget
* James Guthrie – ommastering
* Hipgnosis – bandfoto
* John Leckie – lydteknikar (Air and EMI Studios)
* Tony May – foto på innsida av omslaget
* Pink Floyd – design
* Roger Quested – lydteknikar (Morgan Studio)
* Doug Sax – ommastering
* Seamus the Dog – hundelydar på «Seamus»
* Storm Thorgerson – design av ommastra album

Salslister og salstrofé
-----------------------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Salslister

| Liste (1971–72) | Plassering |
| --- | --- |
| Australia (Kent Music Report) | 24 |
| Canada Top Albums/CDs (*RPM*) | 51 |
| Nederlandske album (MegaCharts) | 2 |
| Tyske album (Offizielle Top 100) | 11 |
| Spanske album (AFE) | 21 |
| Britiske album (OCC) | 3 |
| US *Billboard* 200 | 70 |
| Liste (2011) | Plassering |
| Franske album (SNEP) | 69 |
| Sveitsiske album (Schweizer Hitparade) | 76 |

 | Salstrofé

| Region | Salstrofé | Salstal |
| --- | --- | --- |
| Frankrike (SNEP) | 2× Gull | 200 000\* |
| Tyskland (BVMI) | Gull | 250 000^ |
| Italia (FIMI) | Gull | 50 000\* |
| Storbritannia (BPI) | Gull | 100 000^ |
| USA (RIAA) | 2× Platina | 2 000 000^ |
| \*salstala er basert på sertifiseringa aleine^salstala er basert på sertifiseringa aleinexuspesifserte tal er baserte på sertifiseringa aleine |

 |

Kjelder
-------

* *Denne artikkelen bygger på «Meddle» frå Wikipedia på engelsk, den 20. juni 2019.*
	+ *Wikipedia på engelsk oppgav desse kjeldene:*
* Blake, Mark (2007), *Comfortably Numb – The Inside Story of Pink Floyd*, Thunder's Mouth Press, ISBN 1-56858-383-4
* Graff, Gary; Durchholz, Daniel (eds) (1999), *MusicHound Rock: The Essential Album Guide*, Farmington Hills, MI: Visible Ink Press, ISBN 1-57859-061-2
* Harris, John (2006), *The Dark Side of the Moon* (3rd utg.), Harper Perennial, ISBN 978-0-00-779090-6
* Mabbett, Andy (1995), *The Complete Guide to the Music of Pink Floyd* (illustrated utg.), Omnibus Press, ISBN 0-7119-4301-X
* Mason, Nick (2005), Philip Dodd, red. *Inside Out – A Personal History of Pink Floyd* (paperback utg.), Phoenix, ISBN 0-7538-1906-6
* Povey, Glenn (2007), *Echoes*, Mind Head Publishing, ISBN 0-9554624-0-1
* Schaffner, Nicholas (1991), *Saucerful of Secrets* (1st utg.), London: Sidgwick & Jackson, ISBN 0-283-06127-8
* Snider, Charles (2008), *The Strawberry Bricks Guide to Progressive Rock*, Lulu.com, ISBN 0-615-17566-X

1. ↑  «Review of Pink Floyd – Meddle». BBC Music. Henta 5. august 2012.
2. ↑  «Top 10 Pink Floyd Album Covers». ClassicRockHistory.com. Henta 7. juli 2017.
3. ↑  Mason 2005, s. 152–153
4. 1 2 3 4  Mason 2005, s. 157
5. 1 2  Mason 2005, s. 153
6. ↑  Harris 2006, s. 62
7. ↑  Harris 2006, s. 63–64
8. 1 2  Mabbett 1995, s. 42
9. ↑  Mason 2005, s. 153–154
10. ↑  Povey 2007, s. 142–144
11. ↑  Mason 2005, s. 158
12. ↑  Povey 2007, s. 148
13. 1 2 3  Snider 2008, s. 103
14. ↑  «Pink Floyd box set features hidden spor».
15. 1 2  Schaffner 1991, s. 160
16. ↑  Mason 2005, s. 155
17. ↑
18. ↑  *arkivkopi*, arkivert frå originalen 12. desember 2003, henta 4. januar 2007
19. ↑  Mason 2005, s. 156
20. ↑  Harris 2006, s. 64
21. ↑  Povey 2007, s. 155
22. 1 2  Schaffner 1991, s. 155
23. ↑  Mason 2005, s. 160
24. 1 2  Blake 2007, s. 166
25. ↑  Harris 2006, s. 142–143
26. 1 2  Mabbett 1995, s. 39
27. ↑  *Pink Floyd – Echoes (click Echoes image link)*, pinkfloyd.co.uk, arkivert frå originalen 18. mars 2009, henta 20. juni 2019
28. ↑  *MFSL Out of Print Archive - Original Master Recording LP*, mofi.com, arkivert frå originalen 30. mai 2014, henta 3. august 2009
29. ↑  *MFSL Out of Print Archive – Ultradisc II Gold CD*, mofi.com, arkivert frå originalen 30. mai 2014, henta 3. august 2009
30. ↑  Eder, Bruce, *Shine On – Review*, AllMusic, henta 20. juni 2019
31. ↑  Harris 2006, s. 158–161
32. ↑  Gwyther, Matthew (7. mars 1993). «The dark side of success». Observer magazine: 33.
33. ↑  Povey 2007, s. 344
34. ↑  Mabbett 1995, s. 43
35. ↑  Harris 2006, s. 67
36. ↑  *US Certifications Database*, riaa.com, arkivert frå originalen 26. juni 2007, henta 20. juni 2019
37. 1 2  Erlewine, Stephen Thomas, *Meddle: Overview*, AllMusic, henta 20. juni 2019
38. 1 2  Christgau, Robert (1981). «Consumer Guide '70s: P». *Christgau's Record Guide: Rock Albums of the Seventies*. Ticknor & Fields. ISBN 089919026X. Henta 10. mars 2019 – via robertchristgau.com.
39. ↑  McCormick, Neil (20. mai 2014). «Pink Floyd's 14 studioalbums rated». *The Daily Telegraph* (London). Henta 11. juni 2019.
40. 1 2  *Pink Floyd* Meddle, Acclaimed Music, arkivert frå originalen 27. desember 2014, henta 11. juni 2019
41. ↑  Graff & Durchholz 1999, s. 874
42. ↑  Deusner, Stephen (5. oktober 2011). «Pink Floyd: *Meddle* («Why Pink Floyd?» Reissue)». *pastemagazine.com*. Henta 20. juni 2019.
43. ↑  «Pink Floyd *Meddle*», *Q*, s. 137, October 1995, «The four were at their most collectively prolific at this time …»
44. 1 2  Sheffield, Rob (2. november 2004). «Pink Floyd: Album Guide». *Rolling Stone*. Wenner Media, Fireside Books. Arkivert frå originalen 17. februar 2011. Henta 11. juni 2019.
45. 1 2 3  «Pink Floyd – Meddle», *Billboard*, 1972, henta 20. juni 2019
46. ↑  Costa, Jean-Charles (6. januar 1972), *Pink Floyd: Meddle*, rollingstone.com, arkivert frå originalen 15. juli 2012, henta 19. august 2009
47. 1 2  Schaffner 1991, s. 155–156
48. ↑  Easlea, Daryl (17. april 2007), *Pink Floyd Meddle Review*, bbc.co.uk, henta 20. august 2009
49. ↑  *Meddle* (sleeve). Pink Floyd. Harvest Records.
50. ↑  Kent, David (1993). *Australian Chart Book 1970–1992* (Illustrated utg.). St. Ives, N.S.W.: Australian Chart Book. s. 233. ISBN 0-646-11917-6.
51. ↑  "Top RPM Albums: Nummer 5323". *RPM*. Library and Archives Canada. Retrieved 11. juni 2019.
52. ↑  "Pink Floyd – Meddle". Dutchcharts.nl. Hung Medien. Henta 11. juni 2019.
53. ↑  "Offiziellecharts.de – Pink Floyd – Meddle" (På tysk). GfK Entertainment Charts. Henta 11. juni 2019.
54. ↑  Salaverri, Fernando (September 2005). *Sólo éxitos: año a año, 1959-2002* (1st utg.). Spain: Fundación Autor-SGAE. ISBN 84-8048-639-2.
55. ↑  "Pink Floyd | Artist | Official Charts". Den britiske albumlista. The Official Charts Company. Henta 11. juni 2019.
56. ↑  "Pink Floyd Album & Song Chart History" *Billboard* 200 for Pink Floyd. Prometheus Global Media. Henta 11. juni 2019.
57. ↑  «Les charts francais (01/11/2011)». *lescharts.com*. Henta 11. juni 2019.
58. ↑  "Pink Floyd – Meddle". Swisscharts.com. Hung Medien. Henta 11. juni 2019.
59. ↑  «French album salstrofé – Pink Floyd – Meddle» (på fransk). InfoDisc.  *Select* PINK FLOYD *and click* OK
60. ↑  «Gold-/Platin-Datenbank (Pink Floyd; 'Meddle')» (på tysk). Bundesverband Musikindustrie.
61. ↑  «Italian album salstrofé – Pink Floyd – Meddle» (på italiensk). Federation of the Italian Music Industry.  *Select* Album e Compilation *in the field* Scegli la sezione*. Select Week* -- *and Year* ----*. Enter* Pink Floyd *in the field* Artista*. Click* Avvia la ricerca
62. ↑  «British album salstrofé – Pink Floyd – Meddle». British Phonographic Industry.  *Enter* Meddle *in the field* Search*. Select* Title *in the field* Search by*. Select* album *in the field* By Format*. Click* Go
63. ↑  «American album salstrofé – Pink Floyd – Meddle». Recording Industry Association of America.  *If necessary, click* Advanced*, then click* Format*, then select* Album*, then click* SEARCH

Bakgrunnsstoff
--------------

Wikifrasar Wikifrasar har ei sitatsamling som gjeld: **Meddle**

| * v
* d
* e
Pink Floyd |
| --- |
| **David Gilmour****·** **Nick Mason**Syd Barrett**·** Roger Waters**·** Richard Wright |
| Studioalbum | *The Piper at the Gates of Dawn***·** *A Saucerful of Secrets***·** *More***·** *Ummagumma***·** *Atom Heart Mother***·** *Meddle***·** *Obscured by Clouds***·** *The Dark Side of the Moon***·** *Wish You Were Here***·** *Animals***·** *The Wall***·** *The Final Cut***·** *A Momentary Lapse of Reason***·** *The Division Bell***·** *The Endless River* |
| Konsertalbum | *London '66–'67***·** *Ummagumma***·** *Delicate Sound of Thunder***·** *PULSE***·** *Is There Anybody Out There? The Wall Live 1980-81* |
| Samleplater | *The Best of the Pink Floyd / Masters of Rock***·** *Relics***·** *A Nice Pair***·** *A Collection of Great Dance Songs***·** *Works***·** *1967: The First Three Singles***·** *Echoes: The Best of Pink Floyd***·** *The Best of Pink Floyd: A Foot in the Door* |
| Plateboksar | *Shine On***·** *Oh, by the Way***·** *Discovery* |
| Konsertfilmar | *London '66–'67***·** *Live at Pompeii***·** *Delicate Sound of Thunder***·** *Pulse* |
| Forteljande filmar | *The Wall***·** *The Final Cut* |
| Dokumentarar | *The Pink Floyd and Syd Barrett Story***·** *The Making of The Dark Side of the Moon***·** *London '66–'67***·** *The Story of Wish You Were Here* |
| Filmmusikkalbum | *Tonite Lets All Make Love in London***·** *The Committee***·** *Zabriskie Point***·** *More***·** *Obscured by Clouds***·** *La Carrera Panamericana* |
| Singlar | 

|  |  |
| --- | --- |
| 1967 | 
«Arnold Layne» / «Candy and a Currant Bun»**·** «See Emily Play» / «The Scarecrow»**·** «Flaming» / «The Gnome» (US)**·** «Apples and Oranges» / «Paint Box» (UK) |
| 1968 | 
«It Would Be So Nice» / «Julia Dream»**·** «Let There Be More Light» / «Remember a Day» (US)**·** «Point Me at the Sky» / «Careful with That Axe, Eugene» (UK) |
| 1969 | 
«The Nile Song» / «Ibiza Bar» (Frankrike/New Zealand) eller «Main Theme» (Japan) |
| 1971 | 
«One of These Days» / «Fearless» (US) or «Seamus» (Japan) |
| 1972 | 
«Free Four» / «Stay» (US) or «The Gold It's in the...» (Europe)**·** «Julia Dream» / «Summer '68» (Japan) |
| 1973 | 
«Money» / «Any Colour You Like» (US) |
| 1974 | 
«Time» / «Us and Them» (US) |
| 1975 | 
«Have a Cigar» / «Welcome to the Machine» (US) or «Shine On You Crazy Diamond Parts (I - V)» (Europe) |
| 1979 | 
«Another Brick in the Wall (Part II)» / «One of My Turns» (fleste land) eller «Young Lust» (Sør-Afrika)**·** «Run Like Hell» / «Don't Leave Me Now» (Europa/US) eller «Comfortably Numb» (US)**·** «Comfortably Numb» / «Hey You» (US) |
| 1982 | 
«Pink Floyd The Wall - Music From The Film» («When the Tigers Broke Free» / «Bring the Boys Back Home») |
| 1983 | 
«Not Now John» / «The Hero's Return (Parts 1 and 2)» |
| 1987 | 
«Learning to Fly» / «Terminal Frost» og/eller «One Slip»**·** «On the Turning Away» / «Run Like Hell (live)» (UK)**·** «One Slip» / «Terminal Frost» / «The Dogs Of War» (UK) |
| 1994 | 
«Take It Back» / «Astronomy Domine (live)» (US)**·** «High Hopes» / «Keep Talking» / «Marooned» |
| 1995 | 
«Wish You Were Here (Live)» / «Coming Back to Life (live) / »Keep Talking (live)" (UK) |

 |
| Turnear | Pink Floyd World Tour 1968**·** The Man and The Journey Tour**·** Atom Heart Mother World Tour**·** Meddle Tour**·** Dark Side of the Moon Tour**·** Pink Floyd 1974 tours**·** Wish You Were Here Tour**·** In the Flesh (1977 Pink Floyd 'Animals' tour)**·** The Wall Tour**·** A Momentary Lapse of Reason Tour**·** The Division Bell Tour |
| Plateprodusentar | Clive Brooks**·** Joe Boyd**·** Bob Ezrin**·** James Guthrie**·** John Leckie**·** Alan Parsons**·** John Elder Robison**·** Norman Smith**·** Chris Thomas**·** Peter Watts |
| Platestudio | Abbey Road**·** Astoria**·** Britannia Row**·** Hookend |
| Turnémusikarar | Andy Bown**·** Jon Carin**·** Scott Page**·** Dick Parry**·** Guy Pratt**·** Tim Renwick**·** Andy Roberts**·** Gary Wallis**·** Snowy White**·** Peter Wood |
| Korvokalistar | Sam Brown**·** Lesley Duncan**·** Venetta Fields**·** Claudia Fontaine**·** Rachel Fury**·** Jim Haas**·** Carol Kenyon**·** Durga McBroom**·** Clare Torry**·** Doris Troy |
| Tilknytte artiklar | Diskografi**·** Songliste**·** Ron Geesin**·** Bob Klose**·** Ian Emes**·** Max Barrett**·** Carolyne Christie**·** Willie Christie**·** Polly Samson**·** Azimuth Co-ordinator**·** EMS Synthi A**·** Dark Side of the Rainbow**·** Games for May**·** *The Man* and *The Journey***·** Midsummer High Weekend**·** The 14 Hour Technicolor Dream**·** *Music from The Body***·** Publius Enigma**·** 19367 Pink Floyd**·** *Pinkfloydia***·** *Proper Education***·** Roy Harper**·** Pink Anderson & Floyd Council**·** Gerald Scarfe**·** Hipgnosis**·** \* Peter Christopherson**·** \* George Hardie**·** \* Aubrey Powell**·** \* Storm Thorgerson**·** *The Amazing Pudding***·** Why Pink Floyd...?**·** Bob Geldof**·** Alan Parker**·** *Picnic – A Breath of Fresh Air* |
| Tema:Pink Floyd |